Harmónia

> "Mártírból tizenkettő egy tucat."
> - Vörös lázadás, 8. fejezet: Táncos
>
>

**Hamónia** egy aljVörös, azon kevés nők egyike, akik a bányában a bányászok csapatába tartozhattak. Tagja volt Arész Fiainak, vezetője volt a Vörös Légiónak, és vezére a Vörös Ökölnek. A családját a bányában a sugárzás és a kevés gyógyszer miatt veszítette el, ami miatt bosszúszomjassá vált.

## Megjelenése

Az arca nappal és éjszaka egymás mellett – a jobb oldala ráncos és formátlan, eltorzult bőrcafat, sima hegek egymásba kanyargó áradata. Az épen maradt fele az arcának gyönyörű. Darrow szerint szebb még Eóénál is. A bőre puha, tejfehér, finom csontja rajzosan emelkedik. Mégis olyan hideg, dühödt és kegyetlen. Az alsó fogsora egyenetlen, a körmei gyászosak. Későbbiekben elveszíti egyik karját, amit egy fémprotézissel pótol.

## Személyisége

Harmónia egy megtört, bosszúra éhes személyiség. Arész Fiaihoz is csak azért csatlakozik, hogy az Aranyakon bosszút állhasson. Amikor még a bányában élt, akkor igen boldog nő volt. Azonban a családja elvesztése után megváltozott. Csak a bosszú hajtja, és ezért mindenen és mindenkin lelkiismeretfurdalás nélkül átgázol.

## Szerepe

* Háttérsztori
* Vörös lázadás
* Arany háború
* Hajnalcsillag
* Naprendszeri háborúk
* A káosz évei
* A sötétség kora

A Julii-Ház tulajdonában lévő marsi bányában született. Harmónia azon kevés nők egyike volt, akik a bányákban dolgozhattak a Hálóda helyett. Itt szerezte az arcán lévő égést. A férje és gyermekei megbetegedtek, és egy olyan betegség rohasztotta el őket, amit az emberiség már hatszáz éve meg tud gyógyítani, csakhogy a bányában a Gammákon kívül nem jutott másoknak elég gyógyszer. Megharagszik az Aranyakra és Gammákra egyaránt, mivel őket tartja a családja haláláért felelősnek, és bosszút esküszik. Ezután felveszik Árész Fiai közé.

Arész Fiként segít Táncosnak kihozni Darrow-t Lykosból, miután "meghalt". Darrow megjegyzi, hogy a Harmónia agresszívabb és bosszúállóbb, mint Táncos. Darrow átfaragása után Harmónia edzi az ifjút, hogy az új testét jó formába hozza az Intézet kezdetéig. Harmónia észreveszi, hogy Mickey rosszul bánik Evey-vel, ezért elhozza onnan. Később kiderül, hogy Titust ő választotta ki az Aranyak közé való beépüléshez, akárcsak Táncos Darrow-t.

Harmónia rengeteg terrortámadást hajt végre Arészre hivatkozva, amivel igaz, hogy megöl sok Aranyat, de még több aljaSzínnek okoz kárt. Egyik merényletét a Sakál ellen Darrow meghiúsítja. A sikertelen merénylet után Darrow és Harmónia találkoznak. Azt mondja Darrow-nak, hogy Táncos halott. Elmondja azt is, hogy mi Arész új "parancsa" számára, de Darrow ezt nem akarja teljesíteni. Harmónia érezte, hogy ez lesz Darrow válasza, ezért megmutatja a fiúnak , hogy mit mondott Eo az utolsó szó jogán a húgának, Diónak. Darrow összetörik, ahogyan Harmónia várta, és elfogadja az új feladatát. Ez igazából nem Arész parancsa, hanem Harmóniáé, miszerint Darrow feláldozza magát egy robbanásban, ami a Csúcs utolsó napján lesz, és ezzel megöl rengeteg magas rangú Aranyat. Darrow azonban az utolsó pillanatban nem robbantja fel a bombát, inkább polgárháborút szít az Aranyak között.

Sakál elfogja Harmóniát, Evey-t és Mickey-t. Harmónia a kínzása közben elárulja, hogy Darrow igazából egy Vörös, aki Arésznak dolgozik. Azt is elárulja, hogy ki Arész, és hol találja meg a rejtekhelyét. Amikor Darrow Harmóniáékat kiszabadítja, a Vörös nő vádjai igazságra lelnek.
Harmónia Vörös Légió vezére, akik annyi Aranyat és egyéb felsőSzínt gyilkolnak meg, amennyit csak tudnak.

A háború alatt a Vörös Légió átalakul Vörös Ököllé, akik vezetője szintén Harmónia. Ez a szervezet már nem csak Aranyakat gyilkol, hanem a Gamma Vöröseket is.

Harmónia a Vörös Ököllel sorra járja a táborokat, és gyilkolja meg az ott élő Gammákat. Eljut ahhoz a táborhoz is, ahol Lagalosi Lyria él a családjával. Az éjjel érkezésük után nem sokkal személyesen végez Tirannal, Lyria öccsével, majd később parancsára az emberei megölik Lyria többi családtagját is.

Harmónia volt közvetlenül a felelős Victra és Sevro újszülött fiának, Ulisszesznek a brutális meggyilkolásáért. Ez a gyilkosság a Victra iránti személyes bosszúja miatt történt meg, mivel őt okolja a gyermekei haláláért.

Amikor Victra Volga Fjorgan és Lyria segítségével kiszabadul, Victra és Lyria elkapják Harmóniát. Lyria megmutatja Victrának, hogy a közeli szakadékban van egy lándzsavipera fészek. Victra belelöki Harmóniát a szakadékba, pontosan a fészekbe. Harmóniát landolása után a kifejlett lándzsaviperák megmarják, ezzel lebénítják őt, hogy belérakhassák a tojásaikat. Amikor a tojások kikelnek majd, belülről fogják felfalni Harmóniát.